ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
აფხაზეთში აბორტის „ნაჩქარევ“ აკრძალვას აკრიტიკებენ ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 14 მარტი   ავტორი: ანაიდ გოგორიანი
არსებობს შიში, რომ აბორტის აკრძალვა ქალებს პროცედურის არალეგალური გზით ჩატარებისკენ უბიძგებს, რაც ძალიან სარისკოა.
კანონმდებლები სხდომაზე პარლამენტში (ფოტო: ანაიდ გოგორიანი).
ჯანდაცვის სფეროს წარმომადგენლები მოუწოდებენ აფხაზეთის ხელისუფლებას გადახედოს ახალმიღებულ კანონს აბორტის აკრძალვის შესახებ, რადგან მიაჩნიათ, რომ ის გამოიწვევს არა შობადობის, არამედ ჯანმრთელობასთან დაკავშირებული პრობლემების გაზრდას.
9 თებერვალს აფხაზეთის პრეზიდენტმა რაულ ხაჯიმბამ ხელი მოაწერა ჯანდაცვის შესახებ კანონს, რომლის ერთ-ერთი მუხლით აიკრძალა აბორტი და ორსულობის ხელოვნურად შეწყვეტისთვის სისხლის სამართლის პასუხისმგებლობა დაწესდა.
მიუხედავად იმისა, რომ აფხაზეთის ჯანდაცვის სამინისტრომ წარმოადგინა იმ დაავადებათა ჩამონათვალი, როდესაც აბორტის გაკეთება სამედიცინო ჩვენებით არის დასაშვები, კანონმდებლებმა სამინისტროს წინადადება არ გაითვალისწინეს. ახალი კანონის მიხედვით, აბორტის გაკეთება ნებადართულია მხოლოდ „იმ შემთხვევაში, თუ ნაყოფი აღარ არის ცოცხალი.“
1999-2015 წლებში აბორტების რიცხვმა დაახლოებით 14 000 შეადგინა
კანონის ავტორების და მხარდამჭერების მტკიცებით, ახალი კანონი, გარდა იმისა, რომ ხელს შეუწყობს აფხაზეთში შობადობის გაზრდას, ეთიკურ ასპექტსაც ითვალისწინებს, რაც გულისხმობს სიცოცხლის დაცვას ჩასახვის მომენტიდან.
„ჩვენ ვკრძალავთ ცოცხალი ორგანიზმის მკვლელობას. როგორც დედის სიცოცხლისთვის ვიბრძვით, ასევე უნდა ვიბრძოლოდ არდაბადებული ბავშვის სიცოცხლისთვის,“ – განაცხადა აფხაზეთის პარლამენტის სოციალური პოლიტიკის, შრომის და ჯანდაცვის კომიტეტის თავმჯდომარემ აპოლონ გურგულიამ.
„თუ რამდენიმე ათეულ სიცოცხლეს გადავარჩენთ, ეს უკვე იქნება კანონის დამსახურება. ვფიქრობ, შედეგს მივაღწევთ,“ – დასძინა გურგულიამ. „პარალელურად, სამთავრობო სტრუქტურებმა უნდა იფიქრონ მრავალშვილიანი ოჯახების მატერიალურ წახალისებაზე.“
პარლამენტარი და კანონის ერთ-ერთი ავტორი საიდ ხარაზია აბორტის აკრძალვის თაობაზე კანონის მიღებას თავისი „ფეისბუკის“ გვერდზე ასე გამოეხმაურა: „ეს არის ჯანდაცვის კანონის ყველაზე მნიშვნელოვანი, ყველაზე ჰუმანური, ყველაზე მორალური ნაწილი, რადგან ამ შემთხვევაში სახელმწიფოს კანონი დადგა დაუცველი ბავშვების დასაცავად. ეს კანონი არის სიცოცხლის მხარდამჭერი, რადგან იცავს ყველაზე ძვირფასს რაც გაგვაჩნია – ჩვენს შვილებს!“
ახალი კანონი პარლამენტმა 29 იანვარს დაამტკიცა. საკანონმდებლო ორგანოს ოცდათხუთი წევრიდან მხოლოდ ორმა – ემა გამისონიამ და ახრა ბჟანიამ არ დაუჭირეს მას მხარი, ორმა კი თავი შეიკავა.
„მიმაჩნია, რომ კანონი ვერ გაამართლებს იმ მოლოდინს, რაც მის მიმართ არსებობს,“ – აცხადებს ერთადერთი ქალი დეპუტატი და ვიცე-სპიკერი ემა გამისონია. „არ შეიძლებოდა ამ კანონისადმი ასე კატეგორიულად მიდგომა. იმედი მაქვს, მიიღებული იქნება კანონქვემდებარე აქტები, რომლითაც არ დაირღვევა ქალთა უფლებები და ზოგადად, არცერთი მოქალაქის უფლება.“
აფხაზეთის ჯანდაცვის მინისტრის მოადგილე ბატალ კაცია თვლის, რომ კანონი ალოგიკური და არაპრაქტიკულია.
„აბორტის რამდენიმე ჩვენება არსებობს: სოციალური, სამედიცინო-სოციალური და წმინდა სამედიცინო,“ – განმარტა მან. „ყველა ქვეყანაში, სადაც აბორტი სოციალური მიზეზით არის აკრძალული, არსებობს ჩამონათვალი, როდესაც აბორტი სამედიცინო ჩვენებით არის გამართლებული. ამის არ გათვალისწინება საღ აზრს არის მოკლებული.“
კაცია ასევე აღნიშნავს, რომ კანონის ინიციატორებმა მისი უწყების შენიშვნების იგნორირება მოახდინეს.
„როდესაც მივხვდით, რომ საპარლამენტო კომიტეტში მხარდამჭერს ვერ ვიპოვიდით, ჩვენ პრეზიდენტს და სპიკერის სახელზე გავაგზავნეთ არა მხოლოდ ჯანდაცვის სამინისტროს ოფიციალური პოზიციის წერილი, ასევე აფხაზეთის რესპუბლიკის მეან-გინეკოლოგების მიმართვა,“ -დასძინა მან. „სამწუხაროდ, არც წერილი და არც ჩვენი მიმართვა კანონის მიღების დროს არავინ წაიკითხა. იმედი გვაქვს, რომ მოგვიანებით, შეიტანენ ცვლილებებს და კანონი მიიღებს დასრულებულ სახეს.“
გურგულია აცხადებს, რომ კანონზე მუშაობა სამი წლის განმავლობაში მიმდინარეობდა და ჯანდაცვის სამინისტროს წერილი კანონპროექტის განხილვის სესიის დაწყებამდე ათი წუთით ადრე მიიღო.
„მათ [ჯანდაცვის სამინისტროს] ჰქონდათ შესანიშნავი შესაძლებლობა განევითარებინათ თავიანთი ხედვა არა მარტო აბორტებთან დაკავშირებით, არამედ მთლიანად კანონის შესახებ. კანონპროექტთან დაკავშირებით ყველა წარმოდგენილი წინადადება გავითვალისწინეთ, განვიხილეთ სამუშაო კომიტეტის სამი შეხვედრის დროს, რომელსაც ჯანდაცვის სამინისტროს წარმომადგენლები ესწრებოდნენ,“ – აღნიშნა გურგულიამ.
მისი განცხადებით, არაფერი უჩვეული ამ კანონში არ არის.
„ბევრმა ქვეყანამ მიიღო ასეთი კანონი, როდესაც მათი დემოგრაფიული მდგომარეობა დადგა საფრთხის წინაშე,“ – დასძინა გურგულიამ. „არაფერი დაშავდა იმით, რომ ჩვენ ის ამ ეტაპზე მივიღეთ. პატარა ერი ვართ, რომელმაც სასტიკი ომი გამოიარა. ღარიბ ოჯახებს უფრო მეტი შვილები ჰყავთ, ვიდრე შეძლებულებს. ჩვენი საზოგადოება განიცდის სულიერ დეგრადაციას. სახელმწიფოს ახლა ადამიანური რესურსი ესაჭიროება, ჩვენ კი აბორტების ნებას ვრთავთ. ვისაც უნდა გაკეთება, აფხაზეთის ფარგლებს გარეთ უნდა წავიდეს. ჩვენს სახელმწიფოში, ეს ტაბუა.“
2011 წლის აღწერის მიხედვით, აფხაზეთის მოსახლეობა 240 705 ადამიანს შეადგენს. როგორც კაცია აცხადებს, ყოველ წელს აფხაზეთში საშუალოდ 2 500 ბავშვი იბადება.
„ვისაც უნდა აბორტის გაკეთება აფხაზეთის ფარგლებს გარეთ უნდა წავიდეს. ჩვენს სახელმწიფოში, ეს ტაბუა“
გურგულიას მიხედვით, მხოლოდ 2015 წელს იყო გაკეთებული 800 აბორტი, საერთო ჯამში, 1999-2015 წლებში აბორტების რიცხვმა დაახლოებით 14 000 შეადგინა.
„კარგად ვიცით, რომ არაოფიციალურად, სამჯერ უფრო მეტი აბორტი იქნება გაკეთებული,“ – ამბობს გურგულია. „აქედან მხოლოდ ხუთი პროცენტი არის სამედიცინო ჩვენებით. ექიმებმა პრევენციული ღონისძიებები უნდა ჩაატარონ.“
თუმცა, ბატალ კაცია თვლის, რომ ახლა ექიმები იძულებულები გახდებიან, გაურთულებელ შემთხვევებშიც კი, ქალები აფხაზეთის ფარგლებს გარეთ გააგზავნონ. ბევრი უკვე იმყოფებოდა კიდეც პროცედურის ჩასატარებლად რუსეთში.
„კანონის თანახმად, აბორტი კატეგორიულად არის აკრძალული,“ – აცხადებს კაცია. „იმ შემთხვევაში, თუ ქალის ჯანმრთელობას საფრთხე ემუქრება, მაგალითად, ორსულობის ადრეულ სტადიაზე ონკოლოგიური დაავადება დაუდგინდა, აუცილებელია მკურნალობის ჩატარება, რომლის დროსაც აბორტი უნდა გაკეთდეს, თორემ დაიღუპება დედაც და შვილიც. როგორც აღმოჩნდა, ამ კანონით, ამის უფლება არ გვაქვს. ამ ელემენტარული ლოგიკის მიწოდებას ვცდილობთ. იმედია, რომ ეს გაუგებრობა მალე იქნება აღმოფხვრილი. კანონში შესწორებების შეტანა აუცილებელია, რადგან სხვაგვარად უბრალოდ არ შეიძლება,“ – დაასკვნა კაციამ.
მეან-გინეკოლოგი ფატიმა ხარზალია სოხუმის ერთ-ერთ კერძო კლინიკაში მუშაობს. პირადი მოსაზრებების გამო აბორტებს უკვე წლებია აღარ აკეთებს. თუმცა, ისიც მიიჩნევს, რომ კანონზე სათანადოდ არ უფიქრიათ.
მისი განმარტებით, დემოგრაფიული მდგომარეობის გამოსწორების ნაცვლად, შეიქმნება უამრავი პრობლემა, რომელთა მოგვარებასაც სახელმწიფო ვერ შეძლებს. ეს არის კრიმინალური აბორტები, რომლებიც ხშირად მთავრდება სხვადასხვა ქრონიკული დაავადებებით და ზოგჯერ, ქალის გარდაცვალებითაც. ასევე გასათვალისწინებელია არასასურველი ორსულობა, მიტოვებული და დაუგეგმავი ბავშვების საკითხიც.
„ვფიქრობ, კანონი ნაჩქარევია,“ – აცხადებს ხარზალია. „ყველაზე რადიკალური ისლამური ქვეყნებიც კი ამ საკითხთან დაკავშირებით უფრო მოქნილები არიან. ამ საკითხის გადაწყვეტა აუცილებელია პროფესიონალებთან კონსულტაციების საფუძველზე.“
მისი სიტყვებით, არცერთი ქალი არ შეწყვეტს ორსულობას, მხოლოდ საკუთარი კომფორტიდან გამომდინარე.
„ქალს, რომელსაც არ უნდა ბავშვის ყოლა, რომელიც მივიდა ისეთ რთულ გადაწყვეტილებამდე , რომ შეიწყვიტოს ორსულობა, კანონი ვერ შეაჩერებს. ეს კანონი ორსულობის შეწყვეტას უკრძალავს ექიმებს, ამიტომ ჯანმრთელობასთან დაკავშირებული პრობლემების ცვენა გველოდება,“ – ამბობს ხარზალია.
კონტრაცეპტივების გამოყენება აფხაზეთში არც ისე პოპულარულია, დასძინა მან, ნაწილობრივ, მათი სიძვირის გამო.
პრეზიდენტთან არსებული საკონსულტაციო ჯგუფის, აფხაზეთის საზოგადოებრივი პალატის მდივანი ნათელა აკაბა წუხილით აღნიშნავს, რომ სახალხო კრების დეპუტატებმა კანონის მიღებამდე არ ჩათვალეს საჭიროდ საზოგადობრივი აზრის გამოკითხვის ჩატარება.
აბორტის ამკრძალავი კანონი მედიკოსების, საზოგადო მოღვაწეების და არასამთავრობო ორგანიზაციების ხელმძღვანელების პროტესტის მიუხედავად მაინც მიიღეს.
„პარლამეტის წევრებს სხვადასხვა საზოგადოებივ ორგანიზაციებთან რომ ჩაეტარებინათ კონსულტაციები, შობადობის გაზრდისთვის გაცილებით უფრო ეფექტური გზებს გამონახავდნენ, ვიდრე აბორტის აკრძალვაა,“ – განაცხადა აკაბამ.
„ეს მეთოდები კარგად არის ცნობილი და დროში გამოცდილი – ახალგაზრდა ოჯახების მხარდაჭერა, მომავალ დედაზე ზრუნვა, გარანტირებული უფასო მშობიარობა, ფულადი დახმარება მეორე და ყოველი მომდევნო შვილის შეძენის შემთხვევაში.“
ამჯამად, სახელწიფო პირველი და მეორე შვილის შეძენის დროს ოჯახებს 50 000 (1700 ლარი) რუბლით უზრუნველყოფს.
თუ ოჯახში არის სამი ან ხუთ შვილი, თითოეული მათგანი თვეში 500 (17 ლარი) რუბლს იღებს. ოჯახებისთვის, სადაც შვიდი ან ცხრა შვილია ყოველთვიური დახმარება 750 (25 ლარი) რუბლს შეადგენს, ხოლო ცხრა და მეტი ბავშვის შემთხვევაში სახელმწიფო თითოეულისთვის 1000 (35 ლარი) რუბლს გამოყოფს.
პარლამენტის სპიკერმა ვალერი ბგანბამ 10 თებერვალს ჟურნალისტებს განუცხადა, რომ პარლამენტი მუშაობს მრავალშვილიანი ოჯახების სოციალური და ფინანსური დახმარებების მიმართულებით. ერთ-ერთ ასეთ საშუალებად განიხილება მესამე შვილის შეძენის შემთხვევაში ოჯახისთვის 100 000 (3500 ლარი) რუბლის ოდენობის ფულადი დახმარების გადაცემა.
როგორც კაცია აღნიშნავს, მხოლოდ ასეთი მხარდამჭერი ზომებით არის შესაძლებელი ოჯახების სიდიდეზე გავლენის მოხდენა. მისივე სიტყვებით, ჯანდაცვის სამინისტროს მიერ ჩატარებული კვლევის მიხედვით, ნებისმიერი ქალი სიხარულით გააჩენს უფრო მეტ შვილს, თუ ის უზრუნველყოფილი იქნება.
„ეს არის ერთადერთი გზა შობადობის სტიმულირებისთვის,“ – განაცხადა კაციამ. „მნიშვნელოვანი სოციალური საკითხები არასოდეს მოგვარებულა ამკრძალავი ზომებით.“
სტატია შეიცავს თვითაღიარებულ რესპუბლიკაში დამკვიდრებულ ტერმინოლოგიას და სახელწოდებებს.
Click to share on Twitter (Opens in new window)
Click to share on Facebook (Opens in new window)
IWPR-ის მიერ გადამზადებული ჟურნალისტია. ის ასევე გაზეთ ჩეგემსკაია პრავდას და რადიო ეხოკავკაზას თანამშრომელია აფხაზეთში.
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.